## Finančno poslovanje

### Denarni tok

V letu 2017 je bil denarni tok negativen, količina prometa pa je bila zelo podobna letu 2016.

Vsi prilivi: 80.483,30 € (82.150,07 €)

Vsi odlivi: 81.242,34 € (84.100,18 €)

Stanje na 1.1.2017: 5.501,37 € (7.451,48 €)

Stanje na 31.12.2017: 4.742,33 € (5.501,37 €)

Razlika: -759,04 € (- 1.950,11 €)

Tabela 19: Prilivi (denarni tok).

|  |  |
| --- | --- |
| **Tip priliva** | **Znesek** |
| Dejavnost MO | 7.268,00 € |
| Dejavnost ŠPO | 20.609,50 € |
| Dejavnost VO | 1.547,50 € |
| Dejavnost UO | 90,00 € |
| Najemnik doma | 17.705,20 € |
| Sofinanciranje športa | 6.578,41 € |
| Enota za reševanje z višin | 400,00 € |
| Članarina  | 10.016,88 € |
| Razpisi | 10.170,00 € |
| Sponzorji, razpisi | 5.056,37 € |
| Del dohodnine | 1.041,05 € |
| Finančni prihodki | 0,39 € |

Tabela 20: Odlivi (denarni tok).

|  |  |
| --- | --- |
| **Tip odliva** | **Znesek** |
| Storitve | 27.443,09 € |
| Investicije | 16.990,36 € |
| Kredit (+obresti) | 6.246,53 € |
| Članarina (PZS) | 7.204,57 € |
| Potni nalogi | 7.569,06 € |
| Finance | 2.026,18 € |
| Izobraževanja | 647,00 € |
| Trenerji | 9.412,44 € |
| Davki (DDV, dobiček) | 3.703,11 € |

### Prihodki in odhodki

Društvo je v letu 2017 poslovalo pozitivno in ima izid iz poslovanja + 3.438,61 €. (SONJA – Bilanca stanja).

Tabela 21: Prihodki in odhodki.

|  |  |  |  |
| --- | --- | --- | --- |
|  | **2017** | **2016** | **2015** |
| **Prihodki** |  | 79.444,91 €  | 70.429,13 € |
|  **nepridobitni prihodki** |  | 41.411,20 € | 45.350,54 € |
|  **davčno priznani prihodki** |  | 38.033,71 € | 25.078,59 € |
| **Odhodki** |  | 73.397,41 € | 65.138,14 € |
|  **nepridobitni odhodki** |  | 38.313,44 € | 41.883,82 € |
|  **davčno priznani odhodki** |  | 34.595,10 € | 22.091,90 € |
| **Razlika** |  | + 3.438,61 € | + 2.986,69 € |

### Kredit

Planinsko društvo Domžale je za potrebe prenove Domžalskega doma v letu 2011 vzelo hipotekarni kredit v višini 40.000,00 € za 6 let. Društvo je zadnji obrok kredita odplačalo 4. oktobra 2017 in s tem postalo svobodno vseh kreditov.

### Sofinanciranje športnih in rekreativnih programov v občini Domžale

Občina Domžale je na podlagi razpisa za sofinanciranje športnih in rekreativnih programov v občini Domžale za leto 2017 s sklepom dodelila Planinskemu društvu Domžale sredstva v višini 6.578,41 €.

Tabela 19: Sofinanciranje športnih in rekreativnih programov v občini Domžale.

|  |  |
| --- | --- |
|  **Športno področje** | **Sredstva** |
| 1 Interesna športna vzgoja otrok in mladine | 2.717,03 € |
| 2 Športna rekreacija | 758,64 € |
| 3 Kakovostni šport | 886,50 € |
| 4 Vrhunski šport | 2.216,24 € |
| SKUPAJ  | 6.578,41 € |

V okviru interesne športne vzgoje otrok in mladine (področje 1) smo sofinancirali mesečne izlete mladinskega odseka (1.1.2) ter športno plezalno dejavnost v okviru tekem v Zahodni ligi in na Državnem prvenstvu (treningi, licence, startnine), izvedbo športnega plezanja v Plezališču na Rodici (1.3.1). Del denarja je bil namenjen tudi udeležbi na tekmovanju Mladina in Gore in udeležbi na orientacijskih tekmovanjih (1.3.2).

V okviru športne rekreacije (sklop 2) smo sofinancirali izobraževanja in usposabljanja strokovnih kadrov, ki deluje na društvu ter mesečne izlete vodniškega odseka. Delno tudi akcije alpinističnega odseka.

S sredstvi dodeljenimi kakovostnemu športu (sklop 3) smo sofinancirali udeležbo na orientacijskih tekmovanjih in državnem orientacijskem tekmovanju. Delno tudi treninge Rebeke Kamin.

Denar za vrhunski šport (sklop 4) je pripadal Maji Šuštar, ki si je z denarjem financirala treninge, materialne stroške, udeležbo na tekmovanjih Državnega prvenstva in potne stroške povezane z treningi v tujini, tekmami v tekmovalnem lednem plezanju (Domžale, Francija Finska).

### Donacije, sponzorstva in razpisi

Na razpisu občine Domžale za vzdrževanje športnih objektov smo pridobili 10.000,00 € za prenovo strehe na veznem hodniku, kar smo opravili septembra in denar uspešno tudi pridobili.

Občina Domžale je podprla tudi najem mobilne plezalne stence za predstavitvi društva v Češminovem parku maja 2017 v višini 170 €.

Občina Domžale je podprla delovanje enote za reševanje z višin v višini 400 €.

TIC Kamnik je finančno podrl odprtje otroške planinske poti na Malo planino v višini 2.800 €.

PZS je podprla prizadevanja markacistov z 610 € in tabor otrok in mladine na Jezerskem v višini 355 €.

Evropsko prvenstvo v lednem plezanju so podrla: PZS (990 €), AS AN (300 €), Rec (200 € v 2018) in Metron (800 € - 2018).

Gorniške večere, ki jih vodi Borut Peršolja, od novembra 2016 dalje sponzorira Lumar, od njih bomo v novi sezoni prejeli sponzorska sredstva v višini 1.281,00 € (v 2018).